Churz oberhalb vo Luterbach hei mr no d`Abzwiigig verpasst (ha d`Charte nid all bott welle useneh, die het scho gnueg glitte bi däm Rägewätter) und es Stück müese zrugg ritte. Es het zwar nüm grägnet, aber uf dr Hööchi obe isch d`Biise gange, und  s`isch arschchalt wordä. I bi drum froh gsi, in ä bekannti Gegend z`cho. Und i mues säge, obwohls scho bald 10 Johr här isch, sit i do gschafft ha, si doch irgendwie so chli Heimatgfühl ufcho… Und dr Blick über d`Uusläufer vom Ämmital und uf Bärn (und, bi schönem Wätter würd mä so toll d`Alpä gseh…).